PATVIRTINTA

Vilniaus lopšelio–darželio „Pasaka“

direktoriaus 2020 m. sausio 13 d.

įsakymu Nr. V – 4 (1.7)

**VILNIAUS LOPŠELIO-DARŽELIO ,,PASAKA“ VIDAUS TVARKOS APRAŠAS DĖL VAIKO LANKYMO / NELANKYMO INFORMAVIMO**

**I. BENDROSIOS NUOSTATOS**

1. Vilniaus lopšelio-darželio ,,Pasaka“ (toliau – įstaiga) vidaus tvarkos aprašas dėl vaiko lankymo / nelankymo informavimo (toliau – Aprašas) reglamentuoja informavimo tvarką apie ikimokyklinio ir priešmokyklinio ugdymo grupių vaikų lankomumą ir nelankymą.
2. Šis Aprašas parengtas vadovaujantis Vilniaus miesto savivaldybės tarybos 2019 m. gruodžio 4 d. sprendimu Nr. 1-305 „Dėl mokesčio už vaiko išlaikymą Vilniaus miesto savivaldybės mokyklose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašo tvirtinimo“.

**II. VAIKO LANKYMO / NELANKYMO INFORMAVIMO TVARKA**

1. Mokestis už vaiko maitinimą nemokamas, jeigu vaikas nelanko įstaigos dėl Vilniaus miesto savivaldybės tarybos 2019 m. gruodžio 4 d. sprendime Nr. 1-305 „Dėl mokesčio už vaiko išlaikymą Vilniaus miesto savivaldybės mokyklose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašo tvirtinimo“ 11 punkte nustatytų atvejų.
2. Vaiko tėvai (globėjai) privalo iš anksto arba pirmą vaiko neatvykimo į įstaigą dieną iki 9.00 val. informuoti grupės pedagogą telefono skambučiu ar žinute apie vaiko neatvykimo priežastį.
3. Jeigu vaikas neatvyksta į įstaigą dėl ligos, vaiko tėvai (globėjai) privalo informuoti grupės pedagogą apie vaiko neatvykimą Aprašo 4 punkte nustatyta tvarka ir papildomai per 3 darbo dienas nuo pirmos vaiko atvykimo į įstaigą po ligos dienos laisvos formos pasirašytu raštu pateisinti vaiko nelankytas dienas (rašte turi būti nurodomos dėl ligos vaiko praleistos dienos). Jeigu vaikas serga daugiau nei 10 dienų, turi būti pateiktas tai patvirtinantis dokumentas iš [www.esveikata.lt](http://www.esveikata.lt/) svetainės, nepažeidžiant Bendrojo duomenų apsaugos reglamento (Tėvai (globėjai) iš [www.esveikata.lt](http://www.esveikata.lt/) svetainės pateikia informaciją tik apie dienas, kada vaikas sirgo, t. y. lankėsi pas gydytoją).

**III. BAIGIAMOSIOS NUOSTATOS**

1. Įstaiga, įgyvendindama Aprašo nuostatas, siekia užtikrinti ugdymo dienų lankomumą ir kontrolę.
2. Šis Aprašas tvirtinamas, keičiamas, pripažįstamas netekęs galios keičiantis teisės aktams direktoriaus įsakymu.
3. Su šiuo Aprašu įstaigos darbuotojai supažindinami jį skelbiant viešai įstaigos internetinėje svetainėje.
4. Tėvai (globėjai) su Aprašo nuostatomis supažindinami grupių susirinkimų, individualių pokalbių metu ir jį skelbiant viešai įstaigos internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_